LV Eiropas Savienības Oficiālais Vēstnesis C 119/25

Francijas valdības paziņojums attiecībā uz Eiropas Parlamenta un Padomes Direktīvu 94/22/EK par atļauju piešķiršanas un izmantošanas noteikumiem ogļūdeņražu meklēšanai, izpētei un ieguvei (1)

(Paziņojums par pieteikumu ekskluzīvas atļaujas (“Permis de Gex”) saņemšanai, lai veiktu šķidro vai gāzveida ogļūdeņražu izpēti)

(Dokuments attiecas uz EEZ)

(2008/C 119/08)

Ar 2007. gada 14. jūnija pieteikumu, kurā labojumi izdarīti 2008. gada 7. janvārī, uzņēmums “Egdon Resources (New Ventures) Ltd”, kura juridiskā adrese ir Suite 2, 90-96 High Street, Odiham, Hamphshire, RG29 ILP (Apvienotā Karaliste), uzņēmums “Eagle Energy Limited”, kura juridiskā adrese ir 21 Beresford Avenue, East Twickenham, TW 1 2PY (Apvienotā Karaliste) un uzņēmums “Nautical Petroleum Plc”, kura juridiskā adrese ir Parnell House, 25 Wilton Road, London SW 1 V 1YD (Apvienotā Karaliste), lūdza piešķirt uz pieciem gadiem ekskluzīvu atļauju “Permis de Gex”, lai veiktu šķidro vai gāzveida ogļūdeņražu izpēti aptuveni 932 kvadrātkilometru platībā, kas ir daļa no Augšsavojas [Haute Savoie], Ēnas [Ain] un Juras [Jura] departamentu teritorijām.

Šai atļaujai atbilstīgās teritorijas perimetru veido meridiāni un paralēles, kas secīgi savieno punktus, kuru ģeogrāfiskās koordinātas noteiktas turpmāk, par pamatu ņemot Parīzes meridiānu.

A — punkts, kur ziemeļu paralēle 51°60' krustojas ar Francijas un Šveices robežlīniju.

PUNKTI ĢEOGRĀFISKAIS GARUMS ĢEOGRĀFISKAIS PLATUMS B austrumu garums 4°00' ziemeļu platums 51°60' C austrumu garums 4°00' ziemeļu platums 51°40' D austrumu garums 3°90' ziemeļu platums 51°40' E austrumu garums 3°90' ziemeļu platums 51°10' F austrumu garums 4°30' ziemeļu platums 51°10'

G — punkts, kur austrumu meridiāns 4°30' krustojas ar Francijas un Šveices robežlīniju.

A līdz G — Francijas un Šveices robežlīnija.

Viena daļa no teritorijas, uz ko attiecas šis pieteikums, pārklājas ar teritoriju, kura minēta “Moussières” pieteikumā, ko 2007. gada 11. aprīlī publicēja Eiropas Savienības Oficiālajā Vēstnesī, bet otra šīs teritorijas daļa atrodas citviet. Konkurss attiecas tikai uz šo atsevišķo daļu. Attiecīgās teritorijas perimetru veido meridiāni un paralēles, kas secīgi savieno punktus, kuru ģeogrāfiskās koordinātas (grādos) noteiktas turpmāk, pamatojoties uz Parīzes meridiānu.

A — punkts, kur ziemeļu paralēle 51°60' krustojas ar Francijas un Šveices robežlīniju.

PUNKTI ĢEOGRĀFISKAIS GARUMS ĢEOGRĀFISKAIS PLATUMS B austrumu garums 4°00' ziemeļu platums 51°60 C austrumu garums 4°00' ziemeļu platums 51°30' D austrumu garums 3°90' ziemeļu platums 51°30' E austrumu garums 3°90' ziemeļu platums 51°10' F austrumu garums 4°30' ziemeļu platums 51°10'

G — punkts, kur austrumu meridiāns 4°30' krustojas ar Francijas un Šveices robežlīniju.

A līdz G — Francijas un Šveices robežlīnija.

Pieteikumu iesniegšana un atļaujas piešķiršanas kritēriji

Sākotnējo un konkurējošo pieteikumu iesniedzējiem ir jāatbilst prasībām atļaujas saņemšanai, kas noteiktas 4. un 5. pantā 2006. gada 2. jūnija Dekrētā Nr. 2006-648 par kalnrūpniecības atļaujām un uzglabāšanas tiesībām pazemē (Francijas Republikas Oficiālais Vēstnesis [Journal officiel de la République française], 3.6.2006.).

Ieinteresētie uzņēmumi deviņdesmit dienu laikā no šā paziņojuma publicēšanas dienas var iesniegt konkurējošu pieteikumu saskaņā ar procedūru, kas īsumā aprakstīta “Paziņojumā par kalnrūpniecības atļauju saņemšanu ogļūdeņražu meklēšanai, izpētei un ieguvei Francijā”, kurš 1994. gada 30. decembrī publicēts Eiropas Kopienu Oficiālā Vēstneša C sērijas 374. numura 11. lpp., un kas noteikta Dekrētā Nr. 2006-648 par kalnrūpniecības atļaujām un uzglabāšanas tiesībām pazemē. Konkurējošie pieteikumi jānosūta par kalnrūpniecības lietām atbildīgajam ministram uz turpmāk norādīto adresi.

Lēmumus attiecībā uz sākotnējo pieteikumu un konkurējošajiem pieteikumiem pieņem saskaņā ar iepriekš minētā dekrēta 6. pantā noteiktajiem kritērijiem kalnrūpniecības atļauju piešķiršanai vēlākais līdz 2009. gada 18. jūnijam.

Nosacījumi un prasības attiecībā uz darbības veikšanu un tās pārtraukšanu

Pieteikumu iesniedzēji sīkāku informāciju var iegūt, iepazīstoties ar Kalnrūpniecības kodeksa 79. un 79.1. pantu un 2006. gada 2. jūnija Dekrētu Nr. 2006-649 par kalnrūpniecības un apakšzemes darbiem un raktuvju un apakšzemes krātuvju pārvaldi (Francijas Republikas Oficiālais Vēstnesis [Journal officiel de la République française], 3.6.2006.).

Papildu informāciju var saņemt šādā iestādē: Ministère de l'écologie, du développement et de l'aménagement durables (direction générale de l'énergie et des matières premières, direction des ressources énergétiques et minérales, bureau de la législation minière), 61, boulevard Vincent Auriol, Télédoc 133, F-75703 Paris Cedex 13 (tālrunis: (33) 144 97 23 02, fakss: (33) 144 97 05 70). Ar iepriekš minētajiem tiesību un administratīvajiem aktiem var iepazīties Légifrance tīmekļa vietnē: http://www.legifrance.gouv.fr

(1) OV L 164, 30.6.1994., 3. lpp.